Да подариш комфорт на душата си в летен рай – GRANDecor.bg
Начало Идеи за интериор Да подариш комфорт на душата си в летен рай
Да подариш комфорт на душата си в летен рай
Седнете удобно в креслото, върнете спомените за лятото, притворете очи и сътворете вашият летен рай.
По подобен начин, вдъхновени след пътуване до остров Мавриций, нашите домакини са създали прекрасна къща сред палмите и скалите на Марбея – красив дом с открит басейн, уникални тераси и впечатляващ интериор – истински летен рай.
Цялата къща е тонирана в бяло – стени, тавани, дървени ламперии, вътрешно стълбище, мебели и дограми – белоснежна чистота. Дървеният под, ленените постели и цветните памучни материи по леглата балансират отлично цветовите решения в дома. Синьо, тюркоаз, пясъчно и венге са единствените нюанси в интериорния дизайн.
Големите прозорци осигуряват солидно количество светлина и подсилват ефекта на белия цвят в помещенията. П-образни навеси над верандата около къщата обикалят малък правоъгълен басейн. Удобна шатра с балдахини, меки кресла на сянка или просто шезлонги около басейна – изберете своята позиция!
Сбъднете мечтите си и подарете комфорт на душата си! Насладете се на летен простор и изящество!
Предишна статияСпални с балдахин за кралска почивка
Следваща статияМодерно обзавеждане в нестандартни помещения